Σύγκριση δεικτών μεταβλητότητας της αρτηριακής πίεσης και της αρτηριακής σκληρίας στην πρόγνωση της μεσοπρόθεσμης έκβασης του οξέος ισχαιμικού αγγειακού εγκεφαλικού επεισοδίου
Creators: name: Κακαλέτσης, Νικόλαος Δ.
Publisher: name: Aristotle University of Thessaloniki
Year: 2020
Subjects: Οξύ ισχαιμικό αγγειακό εγκεφαλικό επεισόδιο
Μεταβλητότητα αρτηριακής πίεσης
Δείκτης αρτηριακής σκληρίας
Πρόγνωση έκβασης
Acute ischemic stroke
Blood pressure variability
Ambulatory arterial stiffness index
Medium-term outcome

description: Η σχέση των επιπέδων της αρτηριακής πίεσης (ΑΠ) και της μεταβλητότητας της (ΑΠΜ) μετά το οξύ ισχαιμικό αγγειακό εγκεφαλικό επεισόδιο (ΑΕΕ) με την έκβαση παραμένει αμφιλεγόμενη. Επίσης, ο δείκτης αρτηριακής σκληρίας από 24-ωρη καταγραφή (Ambulatory Arterial Stiffness Index, AASI) είναι ένας σχετικά πρόσφατος δείκτης ο οποίος υπολογίζεται από τις μετρήσεις της συστολικής (ΣΑΠ) και διαστολικής (ΔΑΠ) αρτηριακής πίεσης που λαμβάνονται με την μέθοδο της 24-ωρης καταγραφής και θεωρείται ότι αντανακλά την δυναμική της σχέσης μεταξύ ΣΑΠ και ΔΑΠ η οποία καθορίζεται από διάφορους παράγοντες, συμπεριλαμβανομένης και της αρτηριακής σκληρίας. Σκοπός της μελέτης είναι η διερεύνηση της προγνωστικής αξίας των τιμών της ΑΠ, της μεταβλητότητας της ΑΠ και του AASI, όπως προκύπτουν από την 24-ωρη καταγραφή της ΑΠ στην οξεία φάση, για την έκβαση του θανάτου και τη δυσμενή λειτουργική έκβαση στους 3 μήνες (πολυκεντρική μελέτη PREVISE, NCT01915862). Συνολικά 228 διαδοχικοί ασθενείς με οξύ ΑΕΕ (175 χωρίς προηγούμενη αναπηρία – mRS πριν το ΑΕΕ&lt;3) υποβλήθηκαν σε 24-ωρη καταγραφή της ΑΠ ανά 20 λεπτά με τη συσκευή TM2430 (A&amp;D Company Ltd) κατά τη διάρκεια της ημέρας (7:00-22:59) και της νύκτας (23:00-6:59). Καταγράφηκαν οι τιμές της ΑΠ, της καρδιακής συχνότητας και υπολογίστηκαν διάφοροι δείκτες ΑΠΜ (εύρος, τυπική απόκλιση-SD, συντελεστής μεταβλητότητας-CV, διαδοχική διακύμανση-SV, δειγματική εντροπία-SampEn), υπολογίστηκε ο AASI και μελετήθηκε η προγνωστική τους αξία ως προς την έκβαση του θανάτου (mRS=6) και την δυσμενή λειτουργική έκβαση αναπηρίας/θανάτου (mRS&gt;2) στους 3 μήνες, συνολικά αλλά και στις διάφορες κατηγορίες των ΑΕΕ κατά TOAST. Στο σύνολο των ασθενών με οξύ ΑΕΕ, ανεξαρτήτως προηγούμενης αναπηρίας, τα επίπεδα κυρίως της ΔΑΠ και η μικρότερη πτώση (απουσία dipping) της ΔΑΠ κατά την διάρκεια της νύκτας στην οξεία φάση σχετίζονται με την δυσμενή έκβαση του θανάτου στο πρώτο τρίμηνο, ενώ στους ασθενείς χωρίς προηγούμενη αναπηρία (mRS&lt;3) πριν το ΑΕΕ, τα επίπεδα τόσο της ΣΑΠ, όσο της ΔΑΠ και η χαμηλότερη πτώση μόνο της ΣΑΠ κατά την διάρκεια της νύκτας κατά την οξεία φάση σχετίζονται με την δυσμενή λειτουργική έκβαση στο πρώτο τρίμηνο. Συνολικά, μετά το οξύ ΑΕΕ οι διάφοροι δείκτες της μεταβλητότητας της ΑΠ δεν σχετίζονται με την δυσμενή μεσοπρόθεσμη έκβαση στο πρώτο τρίμηνο. Ωστόσο, κατά την στατιστική ανάλυση στις επιμέρους κατηγορίες των ΑΕΕ κατά TOAST, φαίνεται ότι στα αθηροθρομβωτικά ΑΕΕ, μεγαλύτερη προγνωστική αξία ίσως έχει η μεταβλητότητα από τις απόλυτες τιμές τόσο της ΣΑΠ, όσο και της ΔΑΠ. Επιπλέον, στην παρούσα μελέτη για πρώτη φορά περιγράφονται αποτελέσματα που δείχνουν ότι η μεταβλητότητα της ΣΑΠ και της ΔΑΠ (όπως εκφράζεται με την 24-ωρη τυπική απόκλιση των τιμών τους και τον συντελεστή μεταβλητότητας) στο σύνολο των ΑΕΕ, σχετίζεται με τρόπο που εκφράζεται από δευτεροβάθμια εξίσωση (μη-γραμμική) και η καμπύλη τους σε σχέση με την έκβαση έχει σχήμα U. Παρά την ικανότητα του AASI να προβλέπει καρδιαγγειακά συμβάματα, δεν φαίνεται να έχει προγνωστική αξία για την έκβαση μετά το οξύ ΑΕΕ. Πιθανώς, παθοφυσιολογικά, ο AASI πέραν της αρτηριακής σκληρίας αντανακλά σύνθετους καρδιαγγειακούς ρυθμιστικούς μηχανισμούς που επηρεάζουν την προγνωστική του αξία μετά το οξύ ΑΕΕ κατά την πρώιμη χρονική περίοδο που βρίσκεται σε πλήρη εξέλιξη η οξεία υπερτασική απάντηση.
description: The association of blood pressure (BP) levels and BP variability (BPV) following acute ischemic stroke (AIS) with outcome remains controversial. Additionally, the ambulatory arterial stiffness index (AASI) was recently introduced as a new measure of arterial stiffness derived from 24-hour ambulatory BP monitoring (ABPM) data representing the dynamic relationship between systolic (SBP) and diastolic BP (DBP). Even though the exact pathophysiological background of this index remains unclear, AASI predicts cardiovascular outcome and especially stroke. However, there is no study to evaluate its predictive value after AIS. The purpose of the study is to investigate the predictive value of BP, BPV and AASI, derived from ABPM in AIS regarding death and functional outcome at 3 months (PREVISE study, NCT01915862). A total of 228 consecutive AIS patients (175 without prior disability – pre-stroke mRS &lt;3) underwent ABPM every 20 minutes within 48 hours of onset using an automated oscillometric device (TM 2430, A&amp;D Company Ltd) during day-time (7:00-22:59) and night-time (23:00-6:59). Known stroke risk factors, clinical and laboratory findings on admission were recorded. Mean BP parameters and several BPV indices such as range, standard deviation, successive and coefficient of variation, sample entropy of both SBP and DBP and AASI, were calculated. End-point were death (mRS = 6) and unfavorable functional outcome (disability/death) (mRS&gt; 2) at 3 months, overall but also in the different TOAST categories. In all AIS patients, irrespective of prior disability, mainly DBP levels and lower DBP nocturnal decline in the acute phase, are associated with death at 3 months, whereas in AIS patients without prior disability (mRS&lt;3), both SBP and DBP levels and lower SBP nocturnal decline in the acute phase, are associated with unfavorable functional outcome at 3 months. Additionally, the present study revealed that generally BPV indices were not associated with poor medium-term outcomes. However, subgroup analysis in the different TOAST categories suggest that BPV (of both systolic and diastolic BP) may has greater prognostic value in atherothrombotic AIS. Also, this is the first study suggesting that systolic and diastolic BPV (24-hour standard deviation and the coefficient of variation) are associated by a non-linear (U-shaped) way with outcome (mRS). Despite the fact that AASI predicts cardiovascular outcome and especially stroke, it does not appear to have predictive value concerning functional outcome after AIS. Probably, AASI in AIS, pathophysiologically in addition to arterial stiffness reflects complex cardiovascular regulatory mechanisms during the development of the acute hypertensive response.